Täna saates - Moslemiäärmuslased jahivad ja tapavad kristlasi
Lõuna-Filipiinidel. Kristlasi kaitseb üllatav element.
Lisaks - Enamik neist koguduseliikmeist Kreekas on töötud.
Aitamine ajas nad liikvele ja andis uue elumõtte.
Ja - Martin Lutheri käivitatud reformatsioonist möödub 500 aastat.
Mõned küsivad, mida arvaks Luther tänapäeva kogudusest.
KRISTLIKU MAAILMA UUDISED
Tere tulemast saatesse!
Moslemiäärmuslased ründavad Marawi linna Lõuna-Filipiinidel.
Islamistid on juba nädalaid valitsusvägedega võidelnud.
Samuti hukkavad nad kristlasi.
Üllatuslikult aitavad moslemid eluga riskides kristlastest naabreid.
Lucille Talusan räägib imelistest pääsemistest.
Kergenduspisarad silmis räägib "Albert",
kuidas Jumal teda kaitses ja ta päästis,
kui Maute terroristid ründasid kristlikku kooli ja selle süütasid.
Varjasin end üksi majas. Oli pime.
Nägin ainult leeke teistes hoonetes ja klassides.
Ütlesin Issandale: "Palun kolme asja.
Kaitse mind. Lõpeta tulekahju. Aita mul ellu jääda."
Leegid liikusid minu suunas. Palvetasin: "Saada vihma."
Äkitselt saabus vihm, mis kustutas tulekahju.
"Edwin" ja veel 39 kristlast põgenesid
ja hüppasid üle müüri.
Kui Maute terroristid tungisid kooli territooriumile,
varjasid nad end ühe moslemi majas.
Viiendal päeval lõppesid toit ja vesi.
Meil oli vaid riisi. Kogusime vihmavett ja jõime seda.
Tundsin, kuidas lootusetus süvenes. Püha Vaim õhutas palvetama.
Ta rääkis mu vaimus, et Ta päästab meid.
Marawi moslemite ja kristlaste läbisaamine on olnud hea,
eriti kristlastest õpetajate ja moslemeist õpilaste vahel.
Seepärast püüavad moslemid päästa oma kristlastest sõpru,
kes on linnas vangis.
Mulle helistas üks kooli vilistlane, kes on moslem.
"Ära muretse. Aitame su eluga välja.
Armastame kooli ja õpetajaid."
Nad päästsid meid. Üks vilistlane võttis kaasa oma lapselapsed.
Nad istusid autos esiistmel.
Ta ütles, et laste nägemine sulatab terroristid.
Albert ja koolihoones varjunud päästeti piiramise teisel päeval.
Sõdurid päästsid Edwini ja veel 39 12. päeval.
Aitäh, Issand. Au Jumalale! Uskusime sõna,
et Jumal suudab meid päästa. Veel pole täit võitu,
sest rektor ja veel mõned on endiselt mautede käes vangis.
Veel on vaja palvetada. Indoneesia kaitseminister ütles
rahvusvahelisel julgeolekufoorumil,
et Filipiinidel tegutseb 1200 ISISe džihadisti.
Ametnikud leidsid lahinguvideo,
kus Filipiinide ISISe juht Isnilon Hapilon ja Maute mässulised
plaanivad Marawi piiramist. Võimud on selgeks teinud,
et Marawi konflikt on terrorirünnak, mitte ususõda.
Kristlaste ja moslemite sõprus näitab, et terrorit on võimalik võita,
kui uskude esindajad ühinevad ja aitavad üksteist.
Lucille Talusan, Iligan City, Filipiinid
Kreekas on majanduskriis paljud tööta jätnud.
Pea kõik Thessaloniki apostelliku koguduse liikmed on tööta.
Ometi aitasid nad koos CBN-iga neid, kel asjalood veel halvemad.
Raporteerib Gary Lane.
Kolm suve tagasi saabus Euroopasse suur hulk põgenikke ja immigrante.
Nende tulva vähendamiseks püstitati turvatarad.
Paljud jäid lõksu Kreekasse, Euroopa Liidu piiririiki.
Paljud, nagu 20-aastane süürlane Jasin al-Sharif,
ootavad endiselt luba Lääne-Euroopasse pääseda.
Mul pole Süürias tulevikku.
Tahan oma tulevikult midagi head.
Kuhu sa minna tahaksid? - Belgiasse. Sinna on raske saada.
Vaevalt ma sinna pääsen.
Võidakse arvata, et kuulud ISISesse. - Vihkan ISISt. See ei meeldi mulle.
Jasin ütleb, et ta ei taha ISISega mingit pistmist teha.
Tema sõnul tõi ISIS Süüriasse vaid surma ja hävingut.
Ta elab treileris Aleksandria põgenikelaagris.
Tema meelest on tore, kui kristlased külla tulevad.
85 % Thessaloniki Apostelliku koguduse liikmeist
on Kreeka majanduskriisi tõttu töötud.
Ometi aitavad nad põgenikke nagu Jasin.
Meie kodulävele ja linna tuli abivajajaid. Pidime reageerima.
Tahtsime anda oma parima ja teenida neid Jeesuse armastuses.
Kogudus jagab põgenikele toitu, riideid ja muud hädavajalikku.
Annetusi tuleb igalt poolt.
Siin on rohelist teed. - Tundub, et see on inglise tee.
CBN kuulis tööst. Küsisime, kuidas saame aidata.
Veetorud olid räpased. Vesi polnud joogikõlbulik.
Laagriülem ütles. "Meil pole neile vett anda."
Me ei teadnud, mida teha.
Siis küsis CBN, kuidas aidata saab.
Rääkisime veehädast.
Kohaletoodud veest jätkub nädalaks kõigile kaks liitrit vett päevas.
Kui kuulsin, et keegi toob meile vett,
rõõmustasin. Suur aitäh!
Pastor Paul ütles, et vesi õnnistas ka kogudust,
sest see ehitab usaldust laagrijuhtide silmis.
See aitab jätkata tööd ja rääkida Jeesusest. Tore ju!
CBN ja partnerid viivad Kreekasse Süüria põgenikele joogivett
ja nende lastele eluvett.
Thessaloniki põgenike lastele näidati araabiakeelset Superraamatut
põgenike päevakeskuses,
mida toetab Thessaloniki evangeelsete kirikute liit.
Ma ei teadnud, et see on uus Superraamat, aga mulle meeldis.
Superraamat on hea töövahend siin Thessaloniki päevakeskuses.
Kõigile kindlasti meeldib see.
Abi tuleb õigel ajal. Lastele programm, mis muudab elu.
Elu toetavat värskendust peredele.
Jumal saatis just õiged inimesed. Kohtusime CBN-iga.
Me pole midagi isegi palunud, aga osutasite meile armastust.
See kinnitab,
kuidas Jumal hoolitseb igapäevaste vajaduste eest.
Gary Lane, Aleksandria, Kreeka
Aitäh, Gary. Järgmiseks -
Vaesus ja loodusõnnetused söövitavad haitilaste lootust.
Üks teenistus ehitab üks elu korraga tulevikku.
Eksisteerib jõud, mis ületab inimese mõistmisvõime.
Pat Robertsoni uus DVD "Miracles".
Õpi tundma Jumala väge.
Ütlesid, et imede nägemiseks on kolm komponenti. Mida mõtled?
Jõud, mis võib võita kõik probleemid.
See on Jumala laste pärand.
Näe inspireerivaid lugusid imedest.
Kohtu inimestega, kes on seda jõudu kogenud.
Meditsiin ei suuda seda seletada. - Jumala vägi tuli.
Mind tervendatakse.
Hangi DVD "Miracles" (Imed - Koge Jumala väge)
Jumal ütles: "Valitsen olukorda".
Ta oli surnud. Nüüd on ta elus. - Kindlasti ime.
Imed - Koge oma elus Jumala väge!
Nüüd saadaval
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
Haitilased on üle elanud maavärinaid, orkaane
ja tõsist vaesust. Ometi ei kavatse nad alla anda.
Oled seal paar korda käinud. Minagi käisin hiljuti sel Kariibi saarel
tutvumas teenistusega, kes toob Haitile lootust.
Rohelised niidud ja palmipuud.
Tõsine vaesus ja viletsus.
Haiti on valu ja tõotuse kompott.
See on läänepoolkera vaeseim riik.
Üle poole rahvast elab vähem kui dollariga päevas.
Riigis on ka sadu tuhandeid vaeslapsi.
Käisin hiljuti reporteritegrupiga vaatamas,
kuidas Cross Catholic Outreach Haiti vaeslapsi aitab.
Pärast 3-tunnist sõitu saabusime Port-au-Prince'ist
"Projekt Lootus Lõunasse".
Kreooli keeles on koha nimi Camp Espwa.
See on ühenduse Cross Catholic katoliiklik kool ja lastekodu.
Seal elab üle 450 orvu ning vaese poisi ja tüdruku.
Enamik neist on seal majanduslikel põhjustel.
Vanemad ei suuda neid üleval pidada. Nad toovad lapsed lastekodusse,
kus lapsed saavad kolm korda päevas süüa ja hariduse.
Nad õpivad, et Jeesus armastab neid ja Tal on nende jaoks plaan.
Vaadates Espwa lapsi ja teisi, kes siin keskkonnas käivad,
nagu tänasel üritusel,
mõtlen tulevikule, mis nad tänu sellele tööle saavad.
Nad võivad omandada siin ameti ja täiskasvanuina end ära elatada.
See on ka armastav pere, mis pühendub neile ja toetab neid.
Täna on eriline päev.
Cross Catholic jagab lastele Rõõmupaki korjanduse kingitusi.
Pakid panid kokku ja saatsid USA pered.
Neis on kõike - mänguasjadest hambapastani.
Põhieesmärgiks on tuua rõõmu Haiti laste südameisse.
Haitit on viimastel aastatel mitu lööki tabanud.
2010 oli maavärin. Iga paari aasta tagant orkaan.
Neis kannatavad alati lapsed.
Näitame neile hoolimist ja hoolitsust. Et nad võivad lapsed olla.
Sadadele Haiti lastele
on Camp Espwa ainus lootus vaesusest pääseda.
Nii ka 23-aastase Lithian DeLisi puhul.
Ta tuli siia poisikesena, kuna 6-lapselise pere ema
ei suutnud teda ülal pidada, kui isa pere maha jättis.
Ta mäletab, mis tunne alguses oli.
Kui tulin Espwasse, mu elu muutus.
Siin oli palju inimesi, keda ma ei tundnud,
aga ma sobisin nendega.
Elasin nendega. Näen armastust. Saan neilt armastust.
Ma polnud koolis käinud. Siin pääsesin lasteaeda.
Õppisin inglise ja prantsuse keelt.
Nüüd õpib DeLis turismindust ja hotellimajandust.
Võimaluse korral aitab ta alati Espwas.
2016. a ründas vägev orkaan.
Sellest peale on paljud, nagu Jean Claude koos naise ja tütrega
elanud ajutistes elamutes, ilma elektri ja kraaniveeta.
Nad söövad peamiselt riisi, ube ja kanu, mida näib palju olevat.
Tütar Francese kooliskäimine on neile prioriteediks.
Ema Rolene räägib,
et tütar käib koolis mopeeditaksoga.
Kui emal pole raha, on ta nii pühendunud tütre kooliskäimisele,
et kannab tütre seljas kooli tunnise teekonna kaugusele.
Lisaks toidule ja haridusele
aitab Cross Catholic taasülesehitamistöös pärast seda,
kui orkaan Matthew rikkus või hävitas tuhandeid kodusid.
Tundeid on raske vaos hoida, kui vaadata maja meie taga.
See varises orkaanis kokku. Madalas hurtsikus elab 13 inimest.
On raske vaadata, kuidas inimesed niimoodi kannatavad.
See on pika perspektiivi investeering peredesse, lastesse ja orbudesse.
Tänu ühendusele Cross Catholic on neil nüüd tulevikulootust.
Wendy Griffith, Haiti
Need pisitüdrukud on nii armsad. Nad tahtsid puudutada ja ligi tulla.
Nägid peaaegu lagunenud maja. Seal elab 11 inimest.
Cross Catholic tahab neile uue maja ehitada.
Lisainfot Rõõmupaki korjanduse kohta saab meie kodulehelt.
Sealt leiate lingi. - Tore lugu.
Järgmiseks - Martin Lutherit hüütakse tuletikuks, mis süütas püssirohutünni.
Külastame Saksamaal reformatsiooni 500. aastapäeva pidu.
Pat Robertsoni uus DVD "Miracles".
Inimesi, kes on kogenud Jumala väge. - Jumal hoolitses meie eest.
Imede kolm komponenti.
Sõnade jõud.
Jumala ülikülluslik heldus ja halastus.
Palu ja otsi visalt, siis saad.
Telli ekraanil nähtaval telefonil või kodulehelt.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Reformatsioonist möödub tänavu 500 aastat.
Saksamaalt jätkab Dale Hurd.
Maailm koguneb Wittenbergi. Üks moraaliteoloogia professor
olevat naelutanud kirikuuksele 500 aasta eest 95 teesi.
Selle ühe teoga muutis ta kogu maailma.
Saksamaal tähistatakse juubelit.
Lutheri aeg oli harva nii värviline ja puhas.
16. saj oli Saksamaal kõle, mudane, sünge ja ebaviisakas.
Wittenberg oli Lutheri ajal selline.
Sel oli meie ajaga mitmeid huvitavaid pidepunkte.
1517. a oli Rooma riik kokkuvarisemas täpselt nagu EL praegu.
Trükimasin oli sama revolutsiooniline kui sotsiaalmeedia.
Ja islami väed tungisid üle Euroopa piiride.
Luther võttis 1517. a omaks uue tehnoloogia,
kuid ta oleks vist püüdnud hävitada seda tänapäevast tehnoimet -
eelmine nädal Wittenbergi paigutatud robotit, kes loeb õnnistust
seitsmes keeles.
Saksamaa on mitmes mõttes hüljanud Jumala või Piibli kristluse.
On huvitav, kui innukalt riigis Piibli meest imetletakse.
Mida Luther praegu Saksamaast arvaks?
Küsisime seda tuntud saksa luteri pastorilt Theo Lehmannilt.
Ta pööraks hauas selja.
Lutheri ja reformatsiooni ekspert, Yale'i professor dr Carlos Eire ütleb,
et juubeliaasta üllataks Lutherit,
sest ta ei uskunud, et maailm 2017. a enam eksisteeriks.
Luther uskus, et maailma lõpp tuleb tema eluajal või varsti pärast seda.
Kui Luther teeks ajareisi 2017. aastasse,
šokeeriks teda, milliseks kristlik maailm on muutunud
ja kui harva eurooplane kirikus käib.
Luther oli kõva väitleja.
Talle ei meeldinud, et temaga nõus poldud.
"Ta oli oma aja toodang", ütleb dr Benjamin Hasselhorn,
Wittenbergi Lutherhausi muuseumi Lutheri näituse kuraator.
"Lutheri ajastu oli vali ja ebaviisakas."
Kesk-Saksamaal polnud inimesed viisakad ega vaiksed.
Nad olid häälekad, jõid õlut, sõid palju liha ja olid ebaviisakad.
Üks vaidlusküsimusi on, kas Luther oli antisemitist.
Algaastatel kirjutas Luther juutidest sallivalt.
Hiljem kirjutas ta nende kohta kohutavaid asju,
mida hiljem kasutasid natsid.
Luther nõudis kõigi sünagoogide põletamist
ja juutide väljaajamist Saksamaalt.
Ta ei nõudnud holokausti ega juutide hävitamist.
Aga ta kirjutas kohutavaid asju
juutide ja nende loomuse kohta.
Dr Hasselhorni sõnul on küsimus keeruline.
Kas Luther oli antisemitist? Jah või ei? - Sellele ei saa vastata.
Võib vastata eitavalt, kuid siis tuleb möönda, et ta oli antijudaist.
Võib vastata jaatavalt, kuid siis tuleb selgitada,
et see polnud kaasaegne antisemitism, mis on veidi erinev.
Tema hoiaku taga olid usulised motiivid,
mitte rahvus või muu selline.
Luther oli puudulik astja, kellega Jumal tõi kristluse tagasi
Piibli autoriteedi juurde. Ta muutis ka meie jumalateenimisviisi.
Eire'i sõnul tegi Luther kristlusest elavate usu,
kaotades mõtte puhastustulest.
Enne Lutherit kasutasid kristlased palju aega, energiat ja raha
surnute missadeks, et sugulasi puhastustulest vabastada.
See muutus täielikult.
Paljuski tänu Lutherile on nii palju protestantlikke uskkondi.
Kui ta sündis, kuulusid kõik Lääne-Euroopas samasse kirikusse.
Kui ta suri, oli rohkem kui üks kirik.
Oli erinevaid konkureerivaid kirikuid.
Enne ja pärast Lutherit oli mitmeid usupuhastajaid.
Eire nimetab Lutherit "tuletikuks, mis süütas püssirohutünni."
Dietrich Bonhoeffer. Lutheri käivitatud reformatsioonil
oli mitmeid mõjusid, mida Luther poleks soovinud.
Ta poleks kunagi tahtnud valgustust või sekulariseerumist.
Ta leiaks kirikus palju kritiseerimisväärset,
selles, mis on saanud kirikust, Euroopast ja läänemaailmast.
Sakslastel vist veab, et Luther ei tule 500. aastapäevale vaatama,
mida Saksamaa tema tööga teinud on.
Ta ilmselt rikuks peo ära.
Dale Hurd, Wittenberg, Saksamaa
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Hei! Kas see töötab?
Lapsed, kas teile meeldib mängida
ja uusi asju avastada?
Kuidas on?
Uus Superraamatu piiblirakendus sisaldab mänge, videoid
vastuseid küsimustele ja palju muud.
Uue tasuta rakenduse leiate iTunesist ja Google'i mängudepoest.
Siin Ameerikas kogunevad tuhanded üritusele,
mida hüütakse kristluse Super Bowli pühapäevaks.
Lisaks kogunetakse kirikutes ja kodudes
jälgima Greg Laurie juhitud Harvest America krusaadi.
Siin on mõned ülesvõtted Harvest America üritustest,
kus on aastate jooksul käinud ligi 8 miljonit inimest.
Ja arv kasvab.
Olen juba kaua aega tahtnud siia tulla.
Pastor Greg Laurie juhib krusaadi pühapäeval
ja jutlustab teemal "Ameerika, mul on häid uudiseid."
Kas see on raske aeg, kui toimub terrorirünnakuid ja muud?
Mõnes mõttes on see kõige vajalikum sõnum.
Kummaline, aga selle populaarsus kahaneb. Ma ei mõista seda.
Ma ei mõista, miks kogudus seda sõnumit rohkem ei kuuluta.
Inimesed vajavad seda sõnumit.
Näiteks terrorirünnakud. Elame hirmutavatel aegadel.
See on ameeriklaste suurimaid hirme.
Seoses Põhja-Korea saablitärinaga
lugesin kuskilt, et Google'i populaarseim otsing on:
"Kas peagi sütib kolmas maailmasõda?"
Kogudusel tasub nüüd öelda, et meil on häid uudiseid.
Seda evangeelium tähendabki: head uudist halvas maailmas.
Harvest Crusade kolis tänavu Texasest Arizonasse
ja Phoenixi Ülikooli staadionile. Esinesid Mercy Me, Phil Wickham,
Trip Lee ja Jordan Sparks.
Tere tulemast, Mel Gibson!
Mullu oli üllatusesinejaks näitleja ja režissöör Mel Gibson.
Kas võid anda vihjeid, keda võib tänavu oodata?
Vaatame. Mul pole salaplaani.
Kui oleks, kuuleksid sellest esimesena.
Järgmise korrani. - Kohtumiseni. Jumal õnnistagu teid!
Tõlge: Monika Jaaguri